turjo4nis/wikipedia-bn-dump-20250701 huggingface dataset:
হাম্মাদিয়া হাই স্কুল

হাম্মাদিয়া হাই স্কুল (ইংরেজি: Hammadia High School) পুরান ঢাকার একটি বিদ্যালয়। যেখানে প্রথম শ্রেণি থেকে দশম শ্রেণি পর্যন্ত ছাত্রছাত্রীরা অধ্যায়ন করতে পারে। বিদ্যালয়টি ১৯৪০ সালে প্রতিষ্ঠিত হয়, এবং এটি পুরান ঢাকার একটি গুরুত্বপূর্ণ বিদ্যালয়। এটি পুরাতন ঢাকার আরমানীটোলায় অবস্থিত। বিদ্যালয়টির EIIN নাম্বার ১০৮১৩৩। বর্তমানে বিদ্যালয়ের প্রধান শিক্ষক মুহাম্মদ সুলতান নূরী।

বিখ্যাত ব্যক্তিত্ব
এই বিদ্যালয়ে কিছু ছাত্র পরবর্তীকালে বিখ্যাত হয়ে উঠেন। তাদের মধ্যে 
 ওমর আলী
 হাসনাত আব্দুল হাই
 মোঃ উজ্জ্বল হোসেন (ঢাবি শিক্ষক)

তথ্যসূত্র 

১৯৪০-এ ব্রিটিশ ভারতে প্রতিষ্ঠিত
মাদ্রাসা হতে রূপান্তরিত বিদ্যালয়
১৯৪০-এ প্রতিষ্ঠিত শিক্ষাপ্রতিষ্ঠান
পুরান ঢাকা
ঢাকার বিদ্যালয়
ঝুরিভাজা

ঝুরিভাজা বা মুরুক্কু কুড়কুড়ে মুড়মুড়ে দক্ষিণ এশীয় খাবার। খাবারটির প্রচলন ঘটে ভারতের তামিলনাড়ু রাজ্য থেকে। বাংলাদেশে এটি ঝুরিভাজা নামে পরিচিত। মুরুক্কু নামটি এসেছে তামিল শব্দ முறுக்கு থেকে যার অর্থ প্যাঁচানো। খাবারটি বাংলাদেশ, ভারতা, শ্রীলঙ্কা, মালয়েশিয়ায় বেশ জনপ্রিয়।

চালের আটা এবং ডালের আটা দিয়ে এটা তৈরী করা হয়। অনেক স্থানে এটাকে চাকলি বলা হয়। চাকলি এরকমই দেখতে আরেকটি খাবার যা ছোলার আটা দিয়ে তৈরী করা হয়।

উপাদান এবং প্রস্তুতি
ঝুরিভাজার প্রধান উপাদান চালের আটা এবং মাষকলাইয়ের আটা। পরিমাণ মত আটাকে পানি, লবণ, মৌরি, সরিষা বীজ বা তিল বীজের সাথে মিশ্রিত করা হয়। মিশ্রণটিকে হাত অথবা কোন উপকরণের সাহায্যে সর্পিকালারে প্যাঁচানো হয়। এরপর এগুলোকে তেলে কড়া ভাজা হয়।

প্রকারভেদ
ঝুরিভাজার অনেক প্রকারভেদ আছে। তামিল নাড়ুতে হাতে তৈরি ঝুরিভাজাকে বলা হয় কাই মুরুক্কু যার অর্থ হাত মুরুক্কু। ফিতা আকৃতির ঝুরিভাজাকে বলা হয় পাকোড়া মুরুক্কু। তামিল নাড়ুর মানাপ্পারাই শহরের ঝুরিভাজা বিখ্যাত, মানাপ্পারাই মুরুক্কু নামেই সমধিক পরিচিত। ২০১০ সালে তামিল নাড়ু সরকার মানাপ্পারাই মুরুক্কুর জন্য জিওগ্রাফিক্যাল ইন্ডিকেশনের আবেদন করে।

চিত্রমালা

তথ্যসূত্র

বহিঃসংযোগ

, Preparation of Kai murukku (Hand spun murukku)
, Preparation of Rice murukku

বাংলাদেশী খাবার
তামিল রন্ধনশৈলী
কলাইয়ের পদ
ভারতীয় হালকা জলখাবার
চকলি

চাকলি একটি ভারতীয় খাবার যা সাধারণত নাস্তা হিসেবে খাওয়া হয়, সর্পিলাকার দেখতে যার উপরের অংশে কাঁটাযুক্ত থাকে। চাকলি সাধারনত চালের আটা, বাংলা ছোলা এবং মাষকলাইয়ের ডাল দিয়ে প্রস্তুত করা হয়। ডাল ব্যবহারের মাত্রার উপর ভিত্তি করে চাকলির অনেক প্রকারভেদ আছে। অনেকস্থানে ঝুরিভাজা কে চাকলি বলা হয় কিন্তু ঝুরিভাজাতে বাংলা ছোলা ব্যবহার করা হয় না।

নাম
অঞ্চলভেদে চাকলি বিভিন্ন নামে পরিচিত। মারাঠিঃ চাকালি, কন্নড়ঃ চাক্কুলি, গুজরাতিঃ চাক্রি, তেলেগুঃ চাক্রালু ও জান্তিকালু, কোঙ্কনীঃ চাক্রি বা চাক্কুলি।

ঝুরিভাজা চাকলির মত দেখতে। কাডবোলি এরকমই একধরনের খাবার যা শুধুমাত্র হাত দিয়ে তৈরী করা হয়। ইন্দোনেশিয়াতে ঝুরিভাজা এবং চাকলি জাতীয় সকল খাবার আকার কেলাপা নামে পরিচিত।

উপাদান ও প্রস্তুতি
এর উপাদান হচ্ছে চালের আটা, ছোলা, মাষকলাইয়ের ডাল। অন্যান্য উপাদানের মধ্যে আছে হলুদ, লবণ, জিরা, মসলা এবং তেল। কোথাও কোথাও মুগ এবং অড়হড় ডাল ব্যবহার করা হয়.।

গরম পানির সাথে সবকিছু একত্রে মিশিয়ে ময়দার তাল তৈরী করা হয়। এই তাল দিয়ে ছাঁচে ফেলে বৃত্তাকার গঠন দেয়া হয়। বাদামী না হওয়া পর্যন্ত গরম তেলে কড়া ভাজা করা হয়। ঝাঝরি চামচের সাহায্যে তেল ঝরিয়ে ঠান্ডা করে পরিবেশন করা হয়।

তথ্যসূত্র

বহিঃসংযোগ

ভারতীয় খাদ্য
ভারতীয় হালকা জলখাবার
কলাইয়ের পদ
অবতারবাদ

অবতরবাদ হচ্ছে এক ধরনের মতবাদ যেখানে সৃষ্টিকর্তা মানবকুলকে সঠিক পথে পরিচালিত করার উদ্দেশ্যে মাঝে মাঝে মানুষ বা অপর কোন জাগতিক রুপ নিয়ে বা অবতার হয়ে পৃথিবীতে আবির্ভূত হন। অন্যভাবে বলতে গেলে মানুষ বা জাগতিক কোন প্রানীকে সকল দোষ ত্রুটির ঊদ্ধে এবং সর্বজ্ঞ ও মহাক্ষমতার অধিকারী হিসাবে বিবেচনা করার নাম অবতারবাদ। যারা এই মতবাদে বিশ্বাস করে তাদের অবতারবাদের অনুসারী বলা হয়।

উদাহরণ 
হিন্দুরা শ্রীরামচন্দ্র, শ্রীকৃষ্ণকে ভগবান মনে করে।

খ্রিস্টানরা যীশুকে।

যুগে যুগে রাজনৈতিকভাবে এই অবতারবাদকে ব্যবহার করা হয়েছে কোন নেতা বা রাজাকে তাদের অনুসারীরা সকল দোষ ত্রুটির ঊদ্ধে এবং সর্বজ্ঞ ও মহাক্ষমতার অধিকারী হিসাবে বিবেচনা করে অন্ধ অনুসরণ করত এবং অনেক সময় সৃষ্টিকর্তা আসনে বসিয়ে পুজাও করতো, এধরনের অন্ধ অনুসারীদেরকে অবতারবাদের অনুসারী হিসাবে বিবেচনা করা হয়। এ ধরনের নেতা বা রাজাকেও অবতার হিসাবে বিবেচনা করা হয়।

তথ্যসূত্র 

হিন্দু দর্শন
অবতার
ধর্মীয় বিশ্বাস ও মতবাদ
ঈশ্বরের ধারণা
আঁতাঁত

কোন বিষয়ে একইরূপ নীতি বা কর্মধারা গ্রহণের উদ্দেশ্যে দুই বা ততোধিক রাষ্টের সমঝোতাকেই বলা হয় আঁতাত (Entente)। ত্রিশক্তি আঁতাত ছিল ত্রিশক্তি মৈত্রীর হুমকি মোকাবেলায় গড়ে ওঠা ইউরোপীয় সামরিক জোট।

উদাহরণ 
১৯০৪ সালে যুক্তরাজ্য ও ফ্রান্সের মধ্যে মিশরে ব্রিটিশ প্রভাব ও মরক্কোতে ফরাসি প্রভাব রাখতে যুক্তরাজ্য ও ফ্রান্সের মধ্যে আঁতাত গড়ে উঠেছিল।

আঁতাতের ইতিহাস 
 ১৯০৪ সালে ফ্রান্স এবং যুক্তরাজ্যের মধ্যে রাষ্ট্রীয় বলিষ্ঠ আঁতাত।
 ১৯০৭ সালে যুক্তরাজ্য এবং রাশিয়ার মধ্যে অ্যাংলো-রাশিয়ান আঁতাত।
 গ্রেট ব্রিটেন, ফ্রান্স ও রাশিয়া নিজেদের মধ্যে গঠিত ত্রিশক্তি আঁতাত।
 ১৯২০ থেকে ১৯৩৮ চেকোস্লোভাকিয়া, রোমানিয়া, ও যুগোস্লাভিয়ার মধ্যে লিটল আঁতাত।
 ১৯৩৪ থেকে ১৯৩৮ গ্রিস, তুরস্ক, রোমানিয়া ও যুগোস্লাভিয়ার মধ্যে বলকান আঁতাত।
 ১৯৩৪ থেকে ১৯৩৯ লিত্ভা, লাটভিয়া, এবং এস্তোনিয়ার মধ্যে বাল্টিক আঁতাত।
 ১৯৫৯ থেকে ১৯৬৬ আইভরি কোস্ট, বুরকিনা ফাসো, বেনিন, নাইজার, এবং টোগোর মধ্যে Entente de Conseil।
 নভেম্বর ২০১০ সালে ঘোষণা ব্রিটিশ ও ফরাসি সরকারের মধ্যে সহযোগিতা (Frugale Entente)।

তথ্যসূত্র
কডবোলি

কডোবলি বা কডাবোলি (কোঙ্কনী ও মারাঠীঃ कडबोळी) হচ্ছে মহারাষ্ট্রের একটি ঐতিহ্যবাহী খাবার। কডবোলি প্রস্তুতিতে ছোলা, মাষকলাই, মুগ, চালের আটা, লবণ এবং স্বাদের জন্য ঝাল, জিরা ইত্যাদি ব্যবহার করা হয়। কর্ণাটকে কডবালে বলে একই ধরনের খাবার তৈরী হয় কিন্তু সেখানে শুধুমাত্রা চাল ও মাষকলাইয়ের ডাল ব্যবহার করা হয়।

অন্যান্য তথ্য 
বায়ুনিরোধক পাত্রে কডবোলি সংরক্ষণ করলে কয়েকসপ্তাহ পর্যন্ত রাখা যায়। তাই যখন খুশী খাওয়া যায় এই খাবার। মহারাষ্ট্র, অন্ধ্র প্রদেশ এবং কর্ণাটকে কডোবোলি প্রস্তুত করা হয়।

তথ্যসূত্র 

ভারতীয় খাদ্য
ভারতীয় হালকা জলখাবার
মহারাষ্ট্রীয় রন্ধনশৈলী
ডাকটিকিটে টিনটিন

বেলজীয় কার্টুনিস্ট হার্জের লেখা ও আঁকা দুঃসাহসী টিনটিন কমিকস সিরিজের স্মরণে বিশ্বের বিভিন্ন দেশে যত ডাকটিকিট প্রকাশিত হয়েছে তার একটি তালিকা নিচে দেওয়া হলো।

ডাকটিকিট-তালিকা

বেলজিয়াম, ১৯৭৯
১৯৬৯ সালের পহেলা অক্টোবর একটি এককালীন ডাকটিকিট প্রকাশ করা হয়। ডাকটিকিটে দেখা যায় টিনটিন ও কুট্টুস আতশ কাচ দিয়ে স্ট্যাম্প দেখছে, যেটাতে ক্যাপ্টেন হ্যাডকের ছবি আছে। হ্যারি থম্পসনের টিনটিন, হার্জ অ্যান্ড হিজ ক্রিয়েশন বইয়ের প্রচ্ছদে ডাকটিকিটের ছবিটি ব্যবহৃত হয়েছে।

নেদারল্যান্ডস, ১৯৯৯
দুটি ডাকটিকিট প্রকাশিত হয় ১৯৯৯ সালের সেপ্টেম্বরে। চাঁদে টিনটিন কমিকসের দুটি ছবি এতে ব্যবহৃত হয়।

বেলজিয়াম, ১৯৯৯
১৫ই অক্টোবর প্রকাশিত এই ডাকটিকিটে মুন রকেটের ছবি ছিল।

ফ্রান্স, ২০০০
১১ই মার্চ একটি এককালীন ডাকটিকিট ও একটি মিনিশীট প্রকাশিত হয়।

বেলজিয়াম, ২০০০
একটি ঐককালীন ডাকটিকিট যার ছবিতে দেখা যায়, টিনটিন হার্জের পুতুল নিয়ে খেলছে।

কঙ্গো প্রজাতন্ত্র/বেলজিয়াম, ২০০১
কঙ্গোয় টিনটিন কমিকসের ছবিগুলো ব্যবহার করে কঙ্গো ও বেলজিয়ামের যৌথ প্রকাশনা।

বেলজিয়াম, ২০০৪
২০০৪ সালের ফেব্রুয়ারিতে টিনটিনের ৭৫তম বার্ষিকী, চাঁদে টিনটিন বইয়ের ৫০ বছর পূর্তি এবং নীল আর্মস্ট্রংয়ের চাঁদে অবতরণের ৩৫ বছর উপলক্ষে বেলজীয় পোস্ট অফিস পাঁচটি ডাকটিকিট প্রকাশ করে।

বেলজিয়াম, ২০০৭
হার্জের জন্মশতবার্ষিকী উদযাপনে বেলজীয় পোস্ট অফিস এক সিরিজে ২৫টি ডাকটিকিট প্রকাশ করে, যার ২৪টিতে ছিল ভিন্ন ভিন্ন ভাষায় কমিকসগুলোর প্রচ্ছদ আর ১টিতে ছিল হার্জের ছবি।

ফ্রান্স, ২০০৭
এক সেটে ৬টি ডাকটিকিট প্রকাশ করা হয়, প্রতিটিতে একেক চরিত্রের ছবি: টিনটিন ও কুট্টুস, প্রফেসর ক্যালকুলাস, ক্যাপ্টেন হ্যাডক, জনসন ও রনসন, বিয়াঙ্কা কাস্তাফিয়র এবং চ্যাং। ছয়টি ডাকটিকিটের ছবি সংবলিত একটি মিনিশীটও এর সাথে বের করা হয়েছে।

আরও দেখুন
টিনটিন-অঙ্কিত মুদ্রা

বহিঃসংযোগ
The universe of Tintin - Tintin in stamps
Philately of Hergé and Tintin with descriptions and illustrations of 95 postal items

Postage stamps
ডাকটিকেট
কাগজজাত দ্রব্য
টিনটিন
সবজি তরকারি

সব্জি তরকারি হচ্ছে মশলা দিয়ে রান্না করা সবজি যা বাংলাদেশ, ভারত, পাকিস্তান এবং নেপালে খুবই জনপ্রিয়। এই তরকারি রান্নার একাধিক প্রণালী রয়েছে। কোনটি খুবই সহজ এবং কোনটি বেশ জটিল। দক্ষিণ এশিয়ার দেশসমূহে সবজি তরকারি প্রায় প্রতিদিনই খাওয়া হয়। উত্তর প্রদেশ এবং হায়দ্রাবাদের নবাবেরা নতুন নতুন সবজি তরকারি আবিষ্কার এবং প্রচারে গুরুত্বপূর্ণ ভূমিকা রেখেছেন।

তথ্যসূত্র

বাংলাদেশী খাবার
নেপালি খাবার
পাকিস্তানি খাবার
ভারতীয় খাদ্য
বাঙালি রন্ধনশৈলী
বাংলাদেশী রন্ধনশৈলী
ভারতীয় রন্ধনশৈলী
নেপালি রন্ধনশৈলী
পাকিস্তানি রন্ধনশৈলী
বিহারি রন্ধনশৈলী
ভারতীয় তরকারি
উত্তর ভারতীয় রন্ধনশৈলী
সবজির পদ
মাছের মাথার তরকারি

মাছের মাথা তরকারি হচ্ছে একটি খাবার যা সিঙ্গাপুরে ও মালয়েশিয়ায় জনপ্রিয়, এটি ভারতীয় এবং চীনা রীতিতে রান্না করা হয়।  লাল স্ন্যাপার এরা মাথা কেরল-শৈলী তে হালকা ঝোল করে রান্না করা হয় যার সঙ্গে ওকরা এবং বেগুন জাতীয় সবজি ব্যবহার করে। এটা সাধারনত ভাত বা রুটির সঙ্গে পরিবেশন করা হয়।

ইতিহাস 
মাছের মাথার তরকারি মালয়েশিয়া এবং সিঙ্গাপুরের অধিবাসী এবং পর্যটকদের কাছে খুবই জনপ্রিয়। যদিও এটাকে হকারের কাছে বিক্রি হওয়া খাবারের মধ্যে ফেলা হয় না। কিন্তু এক ধরনের মাছের মাথার তরকারি হকার এবং ফুড স্টলে পাওয়া যায়। মৃৎপাত্রে পরিবেশন করা হয়। দাম ১০-২০ ডলারের মধ্যে থাকে।

প্রস্তুতি 
মাছের ঝোলে বেশি করে আসামি তেতুলের রস দেওয়া হয়, ফলে টক-মিষ্টি একটা স্বাদ চলে আসে। এই মাছের মাথার তরকারির ঝোল সাধারত পাতলা এবং গোলাপী রঙের হয়। তরকারির সংগে নির্দিষ্ট পরিমাণ নারকেলের দুধ দেওয়া হয়।

আরও দেখুন 
 মুড়ো ঘন্ট 
 মাছের মাথা দিয়ে চচ্চরি

তথ্যসূত্র 

নেপালি খাবার
সিঙ্গাপুরীয় রন্ধনশৈলী
মালয়েশীয় রন্ধনশৈলী
দক্ষিণ-পূর্ব এশীয় তরকারি
কিমা

কিমা হচ্ছে দক্ষিণ এশীয় দেশসমূহের একটি ঐতিহ্যবাহী খাবার। শব্দটি সম্ভব গ্রীক শব্দ κιμάς থেকে এসেছে যার অর্থ পেষা মাংস। এটা সাধারনত ছাগল বা ভেড়ার মাংসের সাথে সিমের বিচি বা আলুর সাথে পেষা হয়। যে কোন মাংস থেকেই কিমা প্রস্তুত করা যায়। কিমাকে কাবাবেও রুপান্তরিত করা যায়। অনেক সময় সিঙাড়া, সামুসা বা নানের মধ্যে কিমা ব্যবহার করা হয়। একই ধরনের খাবার আর্মেনিয়ায় ঘিমা ղեյմա এবং তুরষ্কে ''কিইমা" kıyma নামে পরিচিত।

উপাদান 
কিমার উপাদান হিসেবে ব্যবহার করা হয় পেষা মাংস, ঘি, পেঁয়াজ, হলুদ, আদা, মরিচ, মটরশুটি এবং মশলা ।

প্রস্তুতপ্রণালী 
মাংসের কিমা প্রস্তত করার আগে কিমার জন্য সঠিক মাংস নির্বাচন করতে হবে। শুধু মাংস বেছে নিতে হবে।  কোনো প্রকার হাড়, রগ অথবা চর্বি কিছু থাকবে না। থাকলে কেটে নিতে হবে। রানের মাংস ভালো হবে।

ব্লেন্ডারের সাহায্যে অথবা কিমা তৈরির যন্ত্রের সাহায্যে কিমা তৈরী করা যায়। কিমার মেশিন দিয়ে করলে খুব সুন্দর লম্বা লম্বা কিমা বের হয়।

তথ্যসূত্র

বহিঃসংযোগ 
 Traditional Keema Recipes & Videos from Indian subcontinent 

বাঙালি খাবার
ভারতীয় খাদ্য
পাকিস্তানি খাবার
কাবাব
নেপালি খাবার
কিমা
মাংস শিল্প
ফণীশ্বরনাথ রেণু

ফণীশ্বরনাথ রেণু (১৯২১ — ১১ এপ্রিল, ১৯৭৭) প্রখ্যাত হিন্দি সাহিত্যিক ও স্বাধীনতা সংগ্রামী।

প্রারম্ভিক জীবন 
ফণীশ্বরনাথ মণ্ডল একজন হিন্দি প্রগতিশীল সাহিত্যের এক অবিস্মরণীয় গল্পকার। তার জন্ম বিহারের পূর্নিয়া জেলার ওরাহিতে। তার পিতা শীলানাথ মন্ডলের কাছেই তিনি প্রাথমিক লেখাপড়া করেন। নেপালের কৈরালা পরিবারে থাকাকালীন সেদেশের বিরাটনগর হতে ম্যাট্রিক পাশ করেন। কাশী বিশ্ববিদ্যালয়ে পড়াকালীন ভারত ছাড়ো আন্দোলনে যোগ দেন।

সাহিত্য 
তার বিখ্যাত উপন্যাস ময়লি আঁচল প্রকাশিত হয় ১৯৫৪ খৃষ্টাব্দে। এই সাহিত্যকর্ম তাকে সার্বিক পরিচিতি এনে দেয়। 'ময়লি আঁচল' বাংলা (ময়লা আঁচল) ছাড়াও অনেক ভাষায় অনূদিত হয়েছে। এই কাহিনীর পরবর্তী অংশ 'পরতী পরিকথা'। চাকরিজীবী মহিলাদের নিয়ে লেখা উপন্যাস 'দীর্ঘতপা' একসময় পাটনায় বিতর্কের সৃষ্টি করে। গ্রামীণ মানুষের বঞ্চনা ও শোষণ ছিল তার কাহিনীর উপজীব্য বিষয়। তার ছোটগল্প ছোট ও বড় পর্দায় চলচ্চিত্রায়িত হয়েছে। প্রথম জীবনে কবিতা লিখতেন। স্মৃতিকথা, রিপোর্টাজ ইত্যাদিও লিখেছেন। 'আদিম রাত্রি কি মহক' ও 'ঠুমরী' হল তার ছোটগল্প সংকলন। সাহিত্যিক সতীনাথ ভাদুড়ীর সাথে হৃদ্যতার সম্পর্ক ছিল। তিনি সতীনাথ ভাদুড়ীকে নিয়ে বাংলায় 'ভাদুড়ীজি' নামে দীর্ঘ স্মৃতিকথা রচনা করেন। বাংলার হাংরি সাহিত্য আন্দোলনকে স্বাগত জানিয়েছিলেন তিনি।

রাজনীতি 
১৯৪২ এর ভারত ছাড়ো আন্দোলনে যোগদান করে কারাবাস হয়। ভাগলপুর সেন্ট্রাল জেলে তার সহ রাজবন্দী ছিলেন সতীনাথ ভাদুড়ী। নেপালের রানাশাহীর বিরুদ্ধে সশস্ত্র বিপ্লবী আন্দোলনেও অংশ নিয়েছেন ১৯৫০ সালে। বিহারের প্রগতিশীল লেখক সংঘে জড়িত ছিলেন। জীবনের শেষ লগ্নে জরুরী অবস্থানকালীন জয়প্রকাশ নারায়নের আন্দোলনের সাথেও যুক্ত হন তিনি এবং জেলে যান। জরুরী অবস্থা ও শিল্পী সাহিত্যিকদের কন্ঠরোধের প্রতিবাদস্বরূপ তার প্রাপ্ত পদ্মশ্রী পুরস্কার ফিরিয়ে দেন ও স্বাধীনতা সংগ্রামী ভাতা প্রত্যাখ্যান করেন ফণীশ্বরনাথ রেণু।

মৃত্যু 
১১ এপ্রিল, ১৯৭৭ মৃত্যুবরণ করেন এই সাহিত্যিক।

তথ্যসূত্র 

১৯২১-এ জন্ম
১৯৭৭-এ মৃত্যু
ভারতীয় সাহিত্যিক
২০শ শতাব্দীর ভারতীয় ঔপন্যাসিক
২০শ শতাব্দীর স্মৃতিকথাকার
ভারতীয় স্মৃতিকথাকার
মিথিলার লেখক
হিন্দি ভাষার লেখক
ভারতীয় পুরুষ ঔপন্যাসিক
সাহিত্য ও শিক্ষায় পদ্মশ্রী প্রাপক
আরারিয়া জেলার ব্যক্তি
কলাপাতা ভাত

কলা পাতা ভাত হচ্ছে দক্ষিণ ভারতের ভাত পরিবেশনের ঐতিহ্যবাহী পদ্ধতি। প্রাচীনকালে বাংলাদেশ সহ কলাগাছ জন্মে দক্ষিণ এশিয়ার অঞ্চলসমূহে বিবাহ, শ্রাদ্ধ, চল্লিশায় কলাপাতায় ভাত পরিবেশনের প্রচলন ছিলো। দক্ষিণ ভারত সংলগ্ন মালয়েশিয়া এবং সিংগাপুরেও অভিবাসী দক্ষিণ ভারতীয়দের কল্যাণে কলাপাতা ভাতের দেখা পাওয়া যায়। এখনও অনেক অঞ্চলে বিভিন্ন অনুষ্ঠানে কলাপাতায় ভাত খাওয়া প্রচলিত আছে।

এছাড়াও কোনো কোনো গ্রাম্য অঞ্চলে আত্মীয়ের সমাবেশেও কলা পাতায় ভাত বেড়ে খাওয়া হয়।

বর্ণনা 
কলাপাতা ভাতে কলা পাতার উপর সাদা ভাত পরিবেশন করা হয় সাথে থাকে সব্জি তরকারি, আচার, পাপড় এবং অঞ্চল ভেদের অন্যান্য সামগ্রী(সাধারণত টক, লবণাক্ত, মশলাযুক্ত)। কলাপাতা একবার ব্যবহারযোগ্য থালা হিসেবে ব্যবহার করা হয়। প্রশস্ত পাতা এবং সহজলভ্যতার কারণে কলাপাতা ব্যবহার করা হয়। জলাভূমি অঞ্চলে কলাপাতার বদলে পদ্মপাতায় ভাত পরিবেশন করা হয়। সাধারনত সব্জি ডাল ভাতের উপর দেওয়া হয়। অনেকসময় সিদ্ধ ডিম, ভাজা মাংস, মাছও দেওয়া হয়। অনেক স্থানে প্রথমে ডাল এবং পরে দই পরিবেশন করা হয়।

কলাপাতায় পরিবেশিত খাবার হাত দিয়ে খাওয়া হয়। দক্ষিণ ভারতে একটি রীতি প্রচলিত আছে। খাওয়া শেষে উক্ত ব্যক্তি তার পাতাটিকে ভেতরের দিকে ভাঁজ করবে যাতে যিনি খাওয়ালেন তার প্রতি শ্রদ্ধা প্রদর্শন হবে। শ্রাদ্ধে খাবার খেয়ে পাতাটিকে বাইরের দিকে ভাঁজ করা হয় পরিবারের প্রতি সমবেদনা প্রকাশের নিদর্শন হিসেবে। অন্য সময়ে পেছনের দিকে ভাঁজ করা দৃষ্টিকটু হিসেবে বিবেচনা করা হয়।

তথ্যসূত্র 

খাদ্য
কলা পাতা
ভাত
পাঁপড়

পাপড় বা পাপড়ম হচ্ছে পাতলা, কুড়মুড়ে, থালাকৃতির খাবার যা দক্ষিণ এশিয়ার দেশসমূহে জনপ্রিয়। এটা সাধারনত মাষকলাই ডাল থেকে তৈরী করা হয়। মসুর, ছোলা, চাল, আলু থেকে তৈরী আটা দিয়ে পাপড় তৈরী করা যায়।

বাংলাদেশ ভারত, পাকিস্তান, নেপাল, শ্রীলংকায় পাপড় ভাজা নাস্তা হিসেবে পরিবেশন করা হয়। অনেক সময় পাঁপড়ের সাথে পেঁয়াজ কুচি, গাজর কুচি, চাটনি পরিবেশন করা হয়। ভারতের কিছু কিছু অঞ্চলে পাঁপড় শুকিয়ে না ভেজে তরকারি এবং সব্জির সাথে রান্না করা হয়। তামিল নাড়ুতে পাপড়কে আপ্পালাম এবং কেরালায় পাপ্পাড়াম বলা হয়।

নামকরণ
পাপড়ের দক্ষিণী নাম পাপড়ম এসেছে তামিল শব্দ பப்படம்  থেকে,  যা সংস্কৃত শব্দ  (পর্পত) থেকে উদ্ভূত।

আঞ্চলিক প্রকারভেদ
অঞ্চলভেদে পাঁপড়ের রেসিপি আলাদা হয়। এমনকি একেক পরিবারের তৈরি করা পাঁপড়ের স্বাদ একেক রকম। সাধারণত মসুর, ছোলার, মাষকলাই, চাল, আলু ইত্যাদির গুড়ো বা খামি থেকে পাঁপড় প্রস্তুত করা হয়। লবণ, বাদাম তেল খামির সাথে যোগ করলে স্বাদে বৈচিত্র্য আসে। একই ভাবে মরিচ, জিরা, হলুদ, গোলমরিচ ইত্যাদি যোগ করা হয়। অনেক সময় বেকিং সোডাও যোগ করা হয়। খামিকে পাতলা রুটির মত করে বেলে রোদে শুকানো হয়। এরপর তাওয়ার উপর, সরাসরি আগুনে অথবা মাইক্রোওভেনে কড়া করে ভাজা হয়।

চিত্রশালা

তথ্যসূত্র

বহিঃসংযোগ

ভারতীয় হালকা জলখাবার
পাকিস্তানি রুটি
ভারতীয় রুটি
ভারতীয় ঝটপট খাবার
তামিল রন্ধনশৈলী
কেরল রন্ধনশৈলী
কর্ণাটকের রন্ধনশৈলী
তেলেঙ্গানার রন্ধনশৈলী
অন্ধ্র রন্ধনশৈলী
নেপালি রন্ধনশৈলী
রেণু সেন (বসু)

রেণু সেন (বসু) (২৮ ডিসেম্বর,১৯০৯ - ২ জুলাই ১৯৪১) একজন বাঙালি মহিলা বিপ্লববাদী ও সমাজকর্মী। ভারতের স্বাধীনতা আন্দোলনে তিনি অংশগ্রহণ করেছিলেন।

প্রারম্ভিক জীবন 
রেণু সেনের জন্ম ব্রিটিশ ভারতে ঢাকার মুন্সীগঞ্জে তার মাতুলালয়ে। তার আদি নিবাস ছিল সোনারং। পিতা বিনোদবিহারী সেন ও মায়ের নাম কুসুমকনা সেন। অল্পবয়েসে দাদু উমাচরন সেনের প্রাথমিক শিক্ষা পান রেণু। ১৪/১৫ বছর বয়েসে মুন্সীগঞ্জ স্কুল থেকে ঢাকায় প্রখ্যাত বিপ্লবী নেত্রী লীলা নাগের 'দীপালী' স্কুলে ভর্তি হন। ১৯৩০ সালে বি.এ পাশ করেন।

বিপ্লবী আন্দোলনে 
১৯৩০ খ্রিষ্টাব্দের ১৬ সেপ্টেম্বর তিনি গ্রেপ্তার হন। ডালহৌসি বোমা মামলা ও সশস্ত্র বিপ্লবী আন্দোলনে যোগাযোগ থাকার দরুন তার কারাবাস হয় ১৯৩১ সালে। জেল থেকেই এম.এ পরীক্ষায় পাশ করেন। ১৯৩৭ খ্রিষ্টাব্দে মুন্সীগঞ্জে অন্তরীন থাকাকালীন অন্তরীন বন্দী হিসেবে ভাতা বা উপার্জনের সুযোগ দাবী করে আবেদন জানান। কোনো উত্তর না পেয়ে অন্তরীন আইন ভঙ্গ করেন। এই মামলায় সরকারের বিরুদ্ধে কলকাতা হাইকোর্টে তার জয় হয়।

অন্যান্য কাজ 
১৯৩০ সালে লীলা নাগের পরিকল্পনা অনুসারে কলকাতায় 'ছাত্রী ভবন ও দীপালি ছাত্রী সংঘ' কেন্দ্র প্রতিষ্ঠা করেছিলেন। কলকাতায় ছাত্রীদের থাকার জন্যে হোস্টেল কম ছিল, তাদের জন্যে এই আবাসিকা গড়ে ওঠে তার উদ্যোগে। দীপালী' ছাত্রী সংঘ বাংলার নারীকল্যাণ ও বিপ্লবী আন্দোলনে এক সুপরিচিত নাম। লীলা নাগের সম্পাদনায় নারীমুক্তি ও স্বাধীনতা আন্দোলন সংক্রান্ত 'জয়শ্রী' পত্রিকা প্রকাশে তার উদ্যোগ ও সাংগঠনিক ক্ষমতা প্রশংসনীয়। বরিশালে মহিলা আত্মরক্ষা সমিতির সম্মেলনে গ্রামে গ্রামে ঘুরে প্রচার করেছেন কর্মদক্ষতার সাথে। ১৯৪০ সালে বিপ্লবী ও গবেষক ড. অতীন্দ্রনাথ বসুর সাথে তার বিবাহ হয়।

মৃত্যু 
২ জুলাই, ১৯৪১ সালে মাত্র ৩১ বছর বয়েসে তিনি মারা যান।

তথ্যসূত্র 

১৯০৯-এ জন্ম
পূর্ববঙ্গে জন্ম
১৯৪১-এ মৃত্যু
বাংলাদেশী বিপ্লবী
নারী বিপ্লবী
পূর্ব বাংলা থেকে ভারতীয় স্বাধীনতা কর্মী
পূর্ববঙ্গের ব্রিটিশ উপনিবেশবাদ বিরোধী বিপ্লবী
ভারতের স্বাধীনতা আন্দোলন
ঢাকা জেলার ব্যক্তি
ঢাকার বিপ্লবী
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
রিকশাচিত্র

রিকশাচিত্র বা রিকশা আর্ট বা ত্রিচক্রযানচিত্র বাংলাদেশের, নব্য-রোমান্টিকতার মধ্যে আবির্ভূত একটি শিল্প ধারা। এই শিল্পকে বহমান ঐতিহ্য বা লিভিং ট্রেডিশনও বলা হয়।এই ধরনের চিত্রকর্ম ভারতের কিছু জায়গায়ও দেখা যায়।

এ ক্ষেত্রে স্থানীয় রাস্তার শিল্পী কর্তৃক ক্যানভাস হিসাবে রিকশার পিছনে ছোট ছোট অনুষঙ্গে এই বিশেষ চিত্রকলা লক্ষ করা যায়। যেখানে রিকশার মালিকের ইচ্ছায় হুডে বিভিন্ন ল্যান্ডস্কেপ ও পোর্ট্রেট চিত্রায়ন করা হয়।

২০২৩ সালে ইউনেসকোর বিমূর্ত সাংস্কৃতিক ঐতিহ্য হিসেবে স্বীকৃতি পায় ঢাকা শহরের ‘রিকশা ও রিকশাচিত্র’।

ইতিহাস
বিশ শতকের প্রথমভাগে, মূলত ত্রিশের দশকে, ঢাকাসহ বাংলাদেশের আরো কয়েকটি জায়গায় রিকশার প্রচলন ঘটে। তবে সেসময়কার অর্থাৎ ত্রিশ ও চল্লিশের দশকে বাংলাদেশের রিকশাচিত্র সম্পর্কে তেমন কোন তথ্য জানা না গেলেও পঞ্চাশ ও ষাটের দশক থেকে এর ধারাবাহিক ইতিহাস জানা যায়। এই দীর্ঘ সময়ে অসংখ্য মোটিফ এঁকেছেন শিল্পীরা।

উদ্দেশ্য
রিকশাকে সুসজ্জিত ও আকর্ষণীয় করাই হলো রিকশা আর্টের মূল লক্ষ্য। সাধারণত শিল্পীরা মহাজন এবং ক্রেতাদের চাহিদা অনুযায়ী ছবি এঁকে থাকেন।

বাংলাদেশে রিকশাচিত্র
বাহারী ও শৌখিন পরিবহন হিসেবে ঢাকায় রিকশার আগমন ১৯৪৭-এর দেশভাগের পর এবং তখন থেকেই সূত্রপাত রিকশাচিত্রের, পঞ্চাশ ও ষাটের দশক থেকে যা এ অঞ্চলে জনপ্রিয় হয়ে ওঠে। বাংলাদেশে রিকশাচিত্র ১৯৫০ এর দিকে ফিরে তাকালে দেখা যায়  জ্যামিতিক নকশার পাশাপাশি ফুল, পাখি এমনকি জনপ্রিয় নায়ক-নায়িকাদের ছবি আঁকারও প্রচলন ছিল। যদিও উচ্চবিত্ত শ্রেণীর লোকজন রিকশাচিত্রের মর্যাদা সম্পর্কে অতোটা ওয়াকিবহাল নন এবং কিছুটা হেয় করেই দেখে থাকেন.।

ষাটের দশকে চলচ্চিত্র তারকাদের প্রতিকৃতি, স্বাধীনতাপরবর্তী সময়ে মুক্তিযুদ্ধ ও সত্তরের দশকের পর বর্ধিত ঢাকার কাল্পনিক দৃশ্য রিকশাচিত্রের প্রধান উপজীব্য ছিল। এ ছাড়া গ্রামীণ জনজীবন, প্রাকৃতিক দৃশ্য, মিথ বা ধর্মীয় কিংবদন্তি, স্মৃতিসৌধ, সংসদ ভবন, শহীদ মিনার, তাজমহল, সিনেমার দৃশ্য, রাস্তা ও পশুপাখির ছবি রিকশাচিত্রকে করেছে বৈচিত্র্যময়।

চিত্রশালা

তথ্যসূত্র

চিত্রশিল্প
দৃশ্যকলা মাধ্যম
ভারতীয় চিত্রকর্ম
ভারতের শিল্পকলা
বাংলাদেশের শিল্পকলা
পাকিস্তানের শিল্পকলা
মানব চালিত যানবাহন
রিকশা
বীরেন্দ্রনাথ সরকার

বীরেন্দ্রনাথ সরকার (? — ৩ এপ্রিল, ১৯৭১) একজন বাঙালি স্বাধীনতা সংগ্রামী, জাতীয়তাবাদী আইনজীবী ও বাংলাদেশের মুক্তিযুদ্ধের শহীদ।

প্রারম্ভিক জীবন 
বীরেন্দ্রনাথ সরকারের জন্ম রাজশাহী জেলার বাগমারা এলাকায়। রাজশাহী বিবি হিন্দু একাডেমি থেকে প্রবেশিকা পাশ করেন ১৯৩২ সালে। রাজশাহী কলেজ থেকে ১৯৩৬ খ্রিষ্টাব্দে আই.এ, ১৯৩৮ খ্রিষ্টাব্দে বি.এ পাস করেন। ছাত্রাবস্থাতেই বিপ্লবী রাজনীতিতে হাতেখড়ি হয়।

স্বাধীনতা আন্দোলন 
প্রথমে তিনি বেঙ্গল ভলান্টিয়ার্সের সদস্য ছিলেন। যাঁদের সঙ্গে তিনি রাজনীতি করেছেন, তাদের মধ্যে মহারাজ ত্রৈলোক্যনাথ চক্রবর্তীর নাম উল্লেখযোগ্য। স্বাধীনতা আন্দোলনে যোগ দেওয়ার অপরাধে, ১৯৩৯ সালে ব্রিটিশ সরকার তাকে বন্দী করে। দ্বিতীয় বিশ্বযুদ্ধের শুরুতে বন্দী হয়েছিলেন। মুক্তি পান ১৯৪৫ সালে। আজাদ আজাদ হিন্দ ফৌজের আন্দোলনে ছাত্র-যুবদের মধ্যে নেতৃত্ব দেন তিনি।

নাচোল বিদ্রোহ 
জেলে থাকাকালীন আইন পড়েছিলেন তিনি। নাচোল বিদ্রোহে সংগ্রামী নারী ইলা মিত্রর মামলায় বীরেন্দ্রনাথ সরকার কনিষ্ঠ আইনজীবী হিসেবে তার পক্ষে লড়েন কারণ সরকারের রোষানলে পড়ার ভয়ে তার পক্ষে মামলা করার জন্য প্রথম দিকে প্রবীণ আইনজীবীরা কেউই এগিয়ে আসেননি। এই বিখ্যাত মামলায় সরকারপক্ষের বাঘা বাঘা আইনজীবীর সঙ্গে লড়াই করেছিলেন আদালতে। এছাড়াও গরিব কৃষক আন্দীলনকারী, অসহায় মানুষদের হয়ে স্বতপ্রবৃত্ত হয়ে বিনা পারিশ্রমিকে মামলা করতেন সর্বজনশ্রদ্ধেয় আইনজীবী বীরেন্দ্রনাথ সরকার। রাজসাহী প্রেস ক্লাবের প্রতিষ্ঠাতা সভাপতি ছিলেন তিনি।

ভাষা আন্দোলন ও মুক্তিযুদ্ধে 
তার জীবনের বিরাট অংশই কেটেছে বিভিন্ন জেলে বা অন্তরীন অবস্থায়। পাকিস্তান গঠিত হওয়ার পরেও কারাবন্দী ছিলেন এই আজীবন বিপ্লবী। কমিউনিস্ট কর্মী আতাউর রহমান ও তার নেতৃত্বে ১৯৪৮ সাল থেকেই রাজশাহীতে বাংলা ভাষার পক্ষে আন্দোলন-সংগ্রাম শুরু হয়েছিল। বাংলাদেশ বাংলাদেশ মুক্তিযুদ্ধর সমর্থনে সমাবেশ ও মিছিলে বীরেন্দ্রনাথ সরকার ছিলেন বিশেষ ভূমিকায়। ২৫ মার্চ রাত থেকে পাকিস্তান সেনাবাহিনী গণহত্যা শুরু করলে তিনি মাতৃভূমি ত্যাগ করে যাননি। তার গভীর বিশ্বাস ছিল, ‘অজাতশত্রু মানুষ আমি, কেউ আমাকে হত্যা করবে না।’ শুভানুধ্যায়ীরা তাকে বহুবার দেশ ছেড়ে ভারতে চলে যেতে অনুরোধ করলেও সাহসী বীরেন্দ্রনাথ পরোয়া করেননি।

মৃত্যু 
১৯৭১ খ্রিষ্টাব্দের ৩ এপ্রিল রাজশাহী শহরে অবস্থানরত পাকিস্তান সেনাবাহিনীর একটি দল রাতে বীরেন্দ্রনাথের বাড়ি ঘেরাও করে। ঘাতকবাহিনী ঘুমন্ত অবস্থায় এই মহান বিপ্লবীকে গুলি করে হত্যা করে।

তথ্যসূত্র 

১৯৭১-এ মৃত্যু
ভারতের স্বাধীনতা আন্দোলন
রাজশাহী জেলার ব্যক্তি
রাজশাহী কলেজের প্রাক্তন শিক্ষার্থী
বাংলাদেশের স্বাধীনতা যুদ্ধে নিহত ব্যক্তি
বাংলাদেশের স্বাধীনতা যুদ্ধে জড়িত ব্যক্তি
বাঙালি বিপ্লবী
বাংলাদেশী বিপ্লবী
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
ল্য মোঁদ দের্জে

ল্য মোঁদ দের্জে (; "এর্জের বিশ্ব") ব্যনোয়া পেতেরসের লেখা একটি বই যেটিতে বেলজীয় কার্টুনশিল্পী এর্জে এবং তার সৃষ্টি দুঃসাহসী টিনটিন কমিক ধারাবাহিকের ব্যাখ্যাচিত্রসহ কালপঞ্জি বিবৃত হয়েছে।

সমাদর
এর্জে এবং টিনটিন সম্পর্কিত বইয়ের অনেক তালিকায় ল্য মোঁদ দের্জে স্থান পেয়েছে। এন্টারটেইনমেন্ট উইকলি সাময়িকী মন্তব্য করে যে বইটি "টিনটিনের উপরে রচিত প্রশংসনীয় একটি বিবরণ, যেখানে এই ছোট্ট নায়কের সব রহস্য জমা করা হয়েছে।"

অনুবাদ
 ফরাসি: Le monde d'Hergé (১৯৮৩)
 ইংরেজি: Tintin and the World of Hergé: An Illustrated History (১৯৮৮)
 সুয়েডীয়: Hergé - Boken om Tintin och hans skapare (১৯৮৩)
 জার্মান: Hergé - Ein Leben für die Comics (১৯৮৩)

তথ্যসূত্র

টিনটিন
কমিকস সম্পর্কে বই
১৯৮৮
১৯৮৮-এর বই
টিনটিন সম্পর্কিত বইয়ের তালিকা

বেলজীয় কার্টুনিস্ট হার্জের দুঃসাহসী টিনটিন কমিকস সিরিজ সম্পর্কিত বইসমূহের একটি তালিকা নিচে দেয়া হলো।

ইংরেজি বই
টিনটিন অ্যান্ড দ্য ওয়ার্ল্ড অফ হার্জ - বেনওয়া পিটারস (১৯৮৩)
হার্জ অ্যান্ড টিনটিন, রিপোর্টার্স - ফিলিপ গডিন (১৯৮৬)
টিনটিন, সিক্সটি ইয়ারস অফ অ্যাডভেঞ্চার - মাইকেল ফার (১৯৮৯)
টিনটিন, হার্জ অ্যান্ড হিজ ক্রিয়েশন - হ্যারি থম্পসন (১৯৯১)
টিনটিন ইন দ্য নিউ ওয়ার্ল্ড: এ রোম্যান্স (১৯৯৩) - ফ্রেডেরিক টুটেন। একটি উপন্যাস যা কমিক বই থেকে টিনটিনকে টেনে এনেছে বাস্তববাদী জগতে। এর প্রচ্ছদে রয় লিচেনস্টাইনের চিত্রকর্ম ব্যহৃত হয়েছিল।
টিনটিন: দ্য কমপ্লিট কমপ্যানিয়ন - মাইকেল ফার (২০০১)
টিনটিন - পকেট এসেনশিয়ালস - জিন-মার্ক ও র‍্যান্ডি লফিশিয়ার (২০০২)
দি অ্যাডভেঞ্চারস অফ টিনটিন অ্যাট সী - ইভ হোরাও; অনুবাদ ও সম্পাদনা করেছেন মাইকেল ফার (২০০৪)।
টিনটিন অ্যান্ড দ্য সিক্রেট অফ লিটারেচার - টম ম্যাকার্থি (২০০৬)। অনেকটা দুর্বোধ্য এই বইয়ে টিনটিন কমিক সিরিজের মধ্যে "মহৎ সাহিত্যের" উপাদান খোঁজার চেষ্টা করা হয়েছে এবং ইস্কিলুস, বালজাক, কনরাড বা হেনরি জেমস প্রমুখের দৃষ্টিভঙ্গীতে এর সাহিত্যিক বিশ্লেষণ করা হয়েছে। 
ক্যালকুলাস - মাইকেল ফার এবং হার্জ (২০০৭)
হ্যাডক - মাইকেল ফার এবং হার্জ (২০০৭)
মাদাম কাস্তাফিয়র - মাইকেল ফার এবং হার্জ (২০০৭)
স্নোয়ি - মাইকেল ফার এবং হার্জ (২০০৭)
জনসন ও রনসন - মাইকেল ফার এবং হার্জ (২০০৭)
টিনটিন - মাইকেল ফার এবং হার্জ (২০০৭)
টিনটিন অ্যান্ড কোং - মাইকেল ফার (২০০৭)
দি অ্যাডভেঞ্চারস অফ হার্জ - মাইকেল ফার (২০০৭)

তথ্যসূত্র

Lists of books
Books about Tintin
Books about comics
বইয়ের তালিকা
টিনটিনের বই
চাটনি

চাটনি (, ) একটি সসজাতীয় খাবার যা দক্ষিণ এশিয়ার দেশসমূহে খুবই জনপ্রিয়। উপকরণের তারতম্যের কারণে চাটনি প্রকারভেদ নির্ভর করে। টমেটো থেকে শুরু করে বাদাম বাটা দিয়েও চাটনি প্রস্তুত করা হয়। 

দক্ষিণ ভারতে ভাজা শুকনো মসুর ডাল থেকে চাটনির গুড়ো তৈরী করা হয় যা ইডলিস এবংং দোসার সাথে ব্যবহার করা হয়। বাদানের চাটনি শুকনো এবং ভেজা দুইভাবেই প্রস্তুত করা যায়।

নামকরণ 
চাটনি শব্দটি হিন্দী চটনি () থেকে এসেছে যার অর্থ চাটা। ভারতীয় উপমহাদেশে প্রচলিত ভাষাসমূহে চাটনিকে বিভিন্ন ভাবে উচ্চারণ করা হয়। 
 , 
 , 
 , 
 , 
 , 
 , 
 ,
 , 
 , 
 ,  
 , 
 , 
 ।

ইতিহাস

তথ্যসূত্র

আরো পড়ুন 
 Weaver, William Woys. "Chutney". Encyclopedia of Food and Culture. Ed. Solomon H. Katz. Vol. 1. New York: Charles Scribner's Sons, 2003. 417–418. 3 vols.  .
 Dahiya, Ashish. Food of Haryana: The Great Chutneys Vol. 1. India. .
 Food Safety in Production of Chutney, Pickles. Jams, Oils - UK

বাঙালির খাবার
চাটনি
প্রাচীন খাবার
শ্রীলঙ্কীয় রন্ধনশৈলী
দক্ষিণ এশীয় রন্ধনশৈলী
ভারতের নিরামিষ পদ
বাংলাদেশী ফোড়ন